**Bestyrelsesmøde Frederikshavn Gymnasium**

**Mandag d. 1. april 2020 kl. 16.00 – 18.00**

**Referat**

Dato 1. april

**Dagsorden**

Deltagere: Gert G. Nygaard (GN), Henrik Pedersen (HP), Christine Lunde (CL), Birgit Hansen (BH), Inge Lise Jensen (IL), Michael H. Olesen (Mi), Maise F. Kristiansen (MK), Niels Kooij (NK), Thomas Svane Christensen (TS), Per Høberg (Pe).

Revisor Louise Tolstrup Lund (LL) deltager under pkt. 3.

Afbud: Jakob Johnsen (JJ)

|  |
| --- |
| **1. Velkommen** |
| **Sagsfremstilling** | Gennemgang af vilkår for afvikling af det virtuelle møde. Husk at slukke mikrofonen, når man ikke taler.Velkommen til Inge Lise Jensen, der er tilbage som TR på skolen og blev på et opstillingsmøde d. 10. februar valgt som medarbejderrepræsentant med stemmeret i bestyrelsen. |
| **Beslutning** | GN bød velkommen til det virtuelle bestyrelsesmøde. GN bød velkommen tilbage til Ingelise (IL), som er genindtrådt i bestyrelsen efter sygdomsforløb. |

|  |
| --- |
| **2. Håndtering af Corona-krisen på FG** |
| **Sagsfremstilling** | Rektor Thomas Svane fortæller om gymnasiets håndtering af Coronakrisen fra d. 11. marts til dags dato. |
| **Referat** | TS redegjorde for håndteringen af den virtuelle undervisning på gymnasiet de seneste 3 uger, dvs. siden onsdag d. 11/3.- Undervisningen d. 12/3 og 13/3 blev aflyst for at give lærerne tid til at tilrettelægge virtuel undervisning.- Siden mandag d. 16/3 har alle klasser på gymnasiet fulgt det normale skoleskema, blot er al undervisning gennemført virtuelt. Eleverne skal ”tjekke ind” forud for hver lektion, således at der også føres fravær.- Der er gjort rigtig gode erfaringer med en række forskellige platforme, især Microsoft Teams, mens også Discord, Facebook, Lectio, Hangouts m.m. Der har været god pionérånd i den første tid og både lærere og elever har taget ansvaret på sig.- Det første (og hidtil eneste kendte) tilfælde af conona på gymnasiet blev konstateret d. 18/3. Der er, efter samråd med den nationale hotline, ikke taget særlige forholdsregler. - Ledelsen har opfodret lærerne til ikke at have et alt for højt ambitionsniveau (især hvad kvantitet i pensum angår) i den virtuelle undervisning. Visse elever har særlige udfordringer i en situation med virtuel undervisning.- Alle studierejser (som skulle have været afviklet i uge 14) er aflyst, og vi har fået tilsagn om, at alle udgifter refunderes. Det overvejes, om der kan laves mindre ”erstatningsrejser” for kommende 3g-klasser.- Ved en fortsat nedlukning efter påske overvejer ledelsen en ny strategi i tilgangen til den virtuelle undervisning (á la mere projektorienteret tilgang) |

|  |
| --- |
| **3. Årsregnskab 2019** |
| **Sagsfremstilling** | Revisor Louise Tolstrup Lund gennemgår regnskabet og protokollat 2019. Se bilag 1a-d. |
| **Referat** | LL opsummerede hovedpunkter fra årsrapporten:- Regnskabet har fået en blank revisorpåtegning (s5)- Ledelsens forklaring til årets (negative) resultat er retvisende (s.11) - Hovedforklaringer på underskuddet i 2019:  - Investeringer i 2019 som følge af tilskudsreguleringen i 2018 - Større uforudsete lønrelaterede udgifter i 2019 - Faldende elevtal- Skolens feriepengeforpligtelse er på ca. 5,5 mio.kr. og denne forventes indbetalt i 2021.LL opsummerede hovedpunkterne fra revisionsprotokollen- Ingen væsentlige kritiske bemærkninger:- IT-revisionen har anført opmærksomhedspunkter, der skal beskrives i løbet af 2020.- I gennemsnit har Frederikshavn Gymnasium én årselev mere pr. lærer end tilfældet var i 2014. Der er derfor sket en ansvarlig tilpasning.- Der var en kritisk bemærkning, som bestyrelsen tog stilling til på mødet.TS: Kommentarer vedr. underskuddet i 2019: Når underskuddet ender højere end varslet på seneste bestyrelsesmødet skyldes det en fejlopgørelse på to punkter:- Omkostninger ved omlægning af realkreditlån- FeriepengeforpligtelsenBudgettet for 2020 er på ovenstående baggrund en smule optimistisk, men ikke i kritisk grad.Bestyrelsen godkendte regnskabet. Der underskrives digitalt. |
|  |  |

|  |
| --- |
| **4. Søgetal 2020** |
| **Sagsfremstilling** | Årets søgetal gennemgås og sættes i relation til søgetallene på de øvrige institutioner i regionen. I gennemgangen redegøres også for situationen vedr. ansøgertallet til den nye uddannelse, maritim stx. Konsekvenser og muligheder på kort og længere sigt drøftes. Søgetal er opgjort i vedhæftede bilag 2. |
| **Referat** | Ledelsens vurdering, alt taget betragtning, er et tilfredsstillende søgetal i 2020. Aktuelle søgetal:Stx (inkl maritim): 157 eleverHF (inkl maritim): 57 elever*Inklusive i tallene er 24 elever, som skal til optagelsesprøve.*TS vurderer, at skolens rekrutteringsstrategi har vist sig fornuftig.TS orienterede om planerne om at gennemføre den maritime stx med blot 6 elever. Det vil kunne klares de første to år med meget begrænsede udgifter og minimale skemamæssige ulemper for øvrige elever. Der vil være udgifter i år 3 og 4, hvor mulighederne for samlæsning er mindre. TS beder om bestyrelsens opbakning til denne investering i en ny uddannelse. Bestyrelsen bakker enstemmigt op. |

|  |
| --- |
| **5. Opfølgning på elevtrivselsundersøgelsen** |
| **Sagsfremstilling** | Per Høberg redegør for forløbet og de tiltag, der er blevet taget fra skolens side. Niels Kooij supplerer med de tiltag, som elevrådet er involveret i. |
| **Referat** | Pe fremlagde, at STIL siden sidste bestyrelsesmøde har forbedret sin database på en måde, så det faktisk har været muligt at udsende trivselsrapporter til samtlige klasseteams. Der er derfor fulgt op i alle teams.NK: I elevrådet har man drøftet problematikken med, at en stor gruppe elever følger sig pressede/stressede. Elevrådet har stablet to udvalg på benene, som skal debattere hhv. problematikken omkring stress/pres (herunder tydeliggøre allerede eksisterende tilbud for eleverne), samt forholdet mellem rettigheder/pligter for elever.MK: har i 2019 sammen med en anden elev været med til at udarbejde skolens politik på området sammen med ledelsen.Det aktuelle arbejde går mest på konkret håndtering v/problemer.IL: Forsikrer, at der er fokus på det hos lærerne. På de to seneste PR møder har Lectiopolitikken været drøftet.BH: Oplyser at temaet ”unge der har det svært” har været behandlet i ungebyrådet. Der er bevilget penge til en lokal indsats. Der er bl.a. apps under udarbejdelse. |

|  |
| --- |
| **6. Fra personale og elevråd** |
| **Sagsfremstilling** | Personale- og elevrepræsentanter fortæller, hvad de oplever, der rører sig på skolen. Repræsentanterne redegør for henholdsvis personalets og elevernes trivsel. |
| **Referat** | **IL**: I denne virtuelle undervisning savner lærerne allerede eleverne meget. Det at skulle omlægge al undervisning til virtuel undervisning har forøget arbejdsmængden for mange lærere, fordi det kræver en helt ny tilgang. Samtidig er hele arbejdssituationen særdeles vanskelig, bl.a. for lærere med hjemmeboende børn.Mange lærere er p.t. især bekymrende for den forestående eksamen, hvis rammer er ganske uvis.IL fremhæver også, at arbejdet med f.eks. Teams har ført en masse gode ”aha-oplevelser” med sig – også gode erfaringer, som vil kunne bruges efterfølgende.**NK:** Beretter at lærerne har fundet forskellige, men generelt velfungerende løsninger. De største problemer vurderes at være i forhold til mængden af stof pr. lektion. Her er ”afstemningen” mellem lærer og elever i det virtuelle rum vanskelig.**MK**: Roser lærerne, som har været meget tilgængelige i bl.a. SRP-vejledningen. Både online, telefon, Lectio m.v.Vilkårene under SRP i det hele taget har dog langt fra været optimale. Mange forsøg har ikke kunne lade sig gøre. Meget snak blandt især afgangseleverne går på afviklingen af eksamen (usikkerhed på, hvad der kommer til at ske)**Mi**: Beretter, at TAP gruppen arbejder ”hver for sig” med adskilte områder i nedlukningsperioden. Skolen driftes således på en måde, så vi er klar til at modtage eleverne igen. I kantinen afventer man afklaring af fremtidssituationenI IT-afdelingen er der begejstring for en ekstra ansat, og der meldes, at man er på rette vej med satsningsområderne.Pedelboligen på Borupsvej er solgt og sagen er lukket. |

|  |
| --- |
| **7. Orientering om kantinen** |
| **Sagsfremstilling** | Kantineleder, Rikke Lysdal, har valgt at søge nye udfordringer pr. 1/4 2020. Der orienteres om situationen ift. kantinens drift. |
| **Referat** | Ledelsen har haft en god dialog med kantinepersonalet og har fundet en aftale om driften på kort sigt (frem til sommerferien)Ledelsen vil på næste bestyrelsesmøde fremlægge og drøfte mulige løsninger på situationen i kantinen. TS henstiller til dialog i bestyrelsesregi inden næste møde. Ad hoc udvalg: TS, GN og Mi, der også vil have en åben dialog med det tilbageværende personale i den mellemliggende periode. |

|  |
| --- |
| **8. Oplæg om SRO** |
| **Sagsfremstilling** | Niels Kooij fortæller om sine oplevelser med at udarbejde sin SRO. |
| **Beslutning** | SRO = studieretningsopgave (træningsopgave i 2g forud for studieretningsprojektet (SRP) i 3g.Niels skrev opgave i sine to store studieretningsfag, matematik og bioteknologi. Niels fortalte om sin opgave, sine metoder, sin fremgangsmåde m.v.På basis af en skriftlige opgave skal man til en mundtlig prøve i SRO. Sådan er det også i SRP efter 2017-reformen.Man lærer en del om tidsdisponering i en sådan proces. Endvidere lærer man at strikke en større faglig opgave sammen.  |

|  |
| --- |
| **9. Fra bestyrelsesseminaret - Arbejdsgruppernes oplæg** |
| **Sagsfremstilling** | På sidste møde blev der nedsat to arbejdsgrupper til at lave opfølgende oplæg vedr. bestyrelsens vision (BH, NK, GN – bilag 3) og bestyrelsens forretningsorden (JJ, Pe, TS – se bilag 4). Forslagene fra disse grupper præsenteres for bestyrelsen.  |
| **Beslutning** | Punktet udsat til næste bestyrelsesmøde. |

|  |
| --- |
| **10. Eventuelt**  |
| **Sagsfremstilling** |  |
| **Referat** | Mi: Vedr. opfølgningsdagen på strategiprocessen (dec19): Mi er blevet opmærksom på et informationsbehov. Mange af de skriftlige kommentarer retter sig mod allerede igangværende initiativer. |

Punktet **AAU’s blik på nutidens universitetsstuderende** v.Henrik Pedersen (universitetets syn på de nuværende studerendes kompetencer og udfordringer) blev flyttet til næste fysiske møde i bestyrelsen.